PROTOKOLL FRA  3.  MØTE I UNIVERSTETSSTYRETS STUDIEKOMITE	
	
TORSDAG 19. JUNI 2003 KL 12 15 – 14 35.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, nestleder, Studiedekan Per A. Brodal, Med.fak. (fra 12 30), studiedekan Mads H. Andenæs, JF, studiedekan Tor Egil Førland, HF, studiedekan Tom Lindstrøm, MN, Dekan Asbjørn Rødseth, SV, professor Gunnar Handal, Fagområdet for universitetspedagogikk, Faglig leder Beatrice Halsaa, SKK, Magnus Worren, Studentparlamentet, Silje Winther, Studentparlamentet (2. vara for Ingrid Stranger-Thorsen), Torgeir Tofte Jørgensen, Studentparlamentet (2. vara for Anette Wilberg), rådgiver Signe Kvale (for Frøydis Hertzberg).
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, seksjonssjef Hanne Krogh (sak 4-7), seniorrådgiver Aud Posti Røed (sak 7) og førstekonsulent Ole Martin Nodenes (sak 4), SFA/Seksjon for studieadministrasjon, seksjonssjef Berit Johnsen og førstekonsulent Ida Heier Holte, SFA/UNIVETT (sak 2 og 3).
Andre: Teamleder for fleksibel læring Edvin Bach-Gansmo, senioringeniør Jon Lanestedt og overingeniør Hallgerd Benan, USIT/Gruppen for digitale medier i læring (DML), (sak 2 og 3).
Forfall: studiedekan Frøydis Hertzberg, UV, Biblioteksdirektør Jan Erik Røed, UB (observatør) og hans varamedlem, Ingrid Stranger-Thorsen, Studentparlamentet og Anette Wilberg, Studentparlamentet og deres 1.varamedlemmer. 

0	Godkjenning av dagsorden. 
	Dagsorden ble godkjent.

1.3-03	Kort orientering om styringsdialogmøtet med UFD 11. juni 2003.  
	Vedtak: Tatt til etterretning 

2.3-3 Fleksibel læring – utkast til handlingsplan for 2003
	J.nr. 02/5143
	Universitetsdirektørens notat av 10. juni 2003 samt utkast til handlingsplan var utsendt.
	Vedtak: Studiekomitéen anbefaler universitetsledelsen å gi utkast til handlingsplan for fleksibel læring for 2003 sin tilslutning.

3.3.-03 Fleksibel læring – Forslag til fordeling av stimuleringsmidler til utvikling av fleksible læringsformer ved Universitetet i Oslo for 2003
	J.nr. 03/3685
	Notat fra universitetsdirektøren av 10. juni 2003 samt ”Søknader om støtte til utvikling av fleksible læringsformer ved Universitetet i Oslo for 2003 – vurdering og forslag til fordeling av midler” - notat fra Teamleder for fleksibel læring; Edvin Bach-Gansmo var utsendt.
	Vedtak: Forslag til fordeling av stimuleringsmidler til utvikling av fleksible læringsformer ved Universitetet i Oslo for 2003 oversendes rektor med de merknader som fremkom under møtet.
	 
4.3.-03Privatistgebyr for eksamenskandidater uten opptak til studieprogram eller emne
J.nr. 94/2550
Jf sak 7.2-03. Tilleggsnotat fra universitetsdirektøren av 14. juni var utsendt.

Studentene framsatte følgende primære forslag til vedtak: Det innkreves ikke privatistgebyr ved UiO.  Forslaget falt med 3 stemmer (studentene).

Studentene fremsatte følgende sekundære forslag til vedtak: Det fastsettes et lavt, felles privatistgebyr for alle fakultetene. Dette gebyret fastsettes av universitetsstyret.
Forslaget falt med 3 stemmer (studentene).

Vedtak: Studiekomiteen anbefaler universitetsledelsen å fastsette at: Eksamenskandidater uten opptak til studieprogram eller emne betaler et privatistgebyr som dekker UiOs reelle merutgifter ved å holde eksamen for denne gruppen. Studenter som følger utdanningsplan, omfattes ikke av ordningen. Fakultetene skal legge fram forslag om hvilke emner som skal omfattes av ordningen og gebyrets størrelse for Studiekomiteen innen 1. juni for høstsemesteret og 15. november for vårsemesteret. Studiekomiteen gir sin tilråding i saken til universitetets ledelse. 

Relevante faktorer for å fastsette privatistgebyrets størrelse for emner der privatister og studenter har identisk eksamensordning er:
- 	administrative kostnader, herunder veiledning, rombestilling og 	innkreving av privatistgebyr
- 	eksamenslokaler og -vakter
- 	godkjenning av obligatoriske innleveringer
-	 intern og ekstern sensor

Dersom privatistene har særskilt eksamensordning beregnes gebyret på grunnlag av utgifter som nevnt ovenfor. I tillegg kan følgende utgifter tas med i beregningen av gebyret:
- 	utarbeiding av egne eksamensoppgaver og sensorveiledninger for 	privatistenes eksamen
Eventuelle øvrige kostnader knyttet til særskilt eksamensordning for privatister presiseres i forslaget til gebyr når det forelegges studiekomiteen.

Privatister som trekker seg fra eksamen innen gjeldende trekkfrist, får kun refundert den del av gebyret som skal dekke intern og ekstern sensur.

Forslaget ble vedtatt med 8 mot 3 stemmer (studentene).

5.3-03 Saksbehandlingsgang for saker som angår examen philosophicum
	J.nr. 03/2741
	Notat fra Det historisk-filosofiske fakultet av 16.juni 2003 samt 	universitetsdirektørens forside var utsendt.
	Vedtak: Studiekomiteen anbefaler universitetsledelsen å iverksette den foreslåtte saksgang.
 
6.3-03 Retningslinjer for arbeidet med programopptaket sommeren 2003.
	J.nr. 02/8898
	Notat fra universitetsdirektøren av 15. juni 2003 var utsendt.	
	Vedtak: Studiekomiteen anbefaler universitetsledelsen å fastsette antall studieplasser på programmene i samsvar med fakultetenes forslag. Universitetsledelsen anbefales å be fakultetene om å revurdere den planlagte overbooking, med tanke på å minimere behovet for å gi flere søkere tilbud etter hovedopptaket.

7.3-03 Mulige prinsipper i tilknytning til Emne- og undervisningsopptak, jf forskrift om 	studier og eksamener ved UiO §§ 5.1 og 5.9.
	J.nr. 03/3281
	Notat fra universitetsdirektøren av 13. juni 2003 var utsendt.
	Vedtak: Studiekomiteen anbefaler universitetsledelsen å henstille til alle fakulteter om for høsten 2003 å benytte de prinsipper for plassering av studenter på emner og eventuelt undervisningsaktiviteter som fremgår av notatet.

8.3-03 Eventuelt
	Følgende saker ble tatt opp under eventuelt:
•	Brev fra NOKUTav 6. juni 2003: Evaluering av kvalitetssikringssystemer 2004 ble delt ut. Dette er en invitasjon til høgre utdanningsinstitusjoner til å be om å få sitt kvalitetssikringssystem evaluert i henhold til den nye forskriften, se http://www.odin.dep.no/ufd/norsk/regelverk/rundskriv/045061-250011/index-dok000-b-n-a.html   og NOKUTs kriterier, se http://nokut-no.inforce.dk/graphics/NOKUT/IMAGES/Norsk_utdanning/forskrifter_kriterier/NOKUTs_forskrift_vedlegg_1.pdf  allerede i 2004.
•	Utkast til uttalelse fra UiO vedrørende Utkast til forskrift om skikkethetsvurdering i lærer-, helse- og sosialfagutdanninger i høgre utdanning ble delt ut, jf sak 8.2-03. Utkastet er også sendt ut elektronisk med merknadsfrist fredag 20. juni kl 12 00.
•	Universitetsstyret fastsatte i møte 25. mars 2003, sak 4, pkt 3 og 4 opptakskrav til mastergrad på karakteren 2,7/C også for studier ved Det matematisk-naturvitenskapelige fakultet som ikke har hatt slikt opptakskrav tidligere. Det matematisk-naturvitenskapelige fakultet forutsetter at det gis en rimelig overgangstid før kravet praktiseres overfor studenter som har gjennomført de studier som gir opptaksgrunnlag før vedtaket ble fattet.
•	Avdelingsdirektør Toril Johansson ber om innspill slik at man kan få en oversikt over de former for honorering som anvendes overfor medlemmer i programstyrene.

Toril Johansson
avdelingsdirektør
					Kirsti Harg
					sekretær.